पाएं अपने शहर की ताज़ा ख़बरें और फ्री ई-पेपरडाउनलोड करें
रामपुर विधायक व प्रदेश के पूर्व गृहमंत्री ननकीराम कंवर ने कहा कि सर्वे व जांच नहीं होने से काेराेना का लगातार संक्रमण फैल रहा है। गांवों में बहुत ज्यादा लोग कोरोना से ग्रसित हैं, किसी को बुखार तो किसी को सर्दी है, लेकिन प्रशासन उनका जांच नहीं करा रही है। जिन लोग की रिपोर्ट पॉजिटिव आई है, उनका नाम गुप्त रखने से जो लोग निगेटिव हैं, वो भी उनके संपर्क में आने से पॉजिटिव हो रहे हैं। सर्विलेंस की टीम जो प्रशासन ने बनाई है, वो सही तरीके से काम नहीं कर रही है। उनके काम की काेई सुध लेने वाला नहीं है। ननकीराम कंवर ने पॉजिटिव व्यक्ति का नाम सार्वजनिक करते हुए उन्हें आसपास के स्कूल में क्वारेंटाइन करने की मांग की है, ताकि दूसरे लोग सुरक्षित रहें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn